
REFERAT DE APROBARE A PROIECTULUI DE HOTĂRÂRE 


Proiect de hotărâre privind aprobarea  prețurilor de vânzare la populație pentru 58 mc. masă lemnoasă fasonată, din fondul forestier proprietate publică a Municipiului Timişoara, precum și a devizului anexat pentru exploatarea materialului lemnos


Primăria Municipiului Timişoara deţine la Lugoj o suprafaţă de 683,75 ha fond forestier administrat pe o perioadă de 10 ani de Regia Naţională a Pădurilor –Romsilva prin Ocolul Silvic Ana Lugojana, în baza Contractului de administrare nr.117/01.03.2019.
         Regia Naţională a Pădurilor –Romsilva - Ocolul Silvic Ana Lugojana a depus adresa nr. 3517/25.06.2020, cu Nr. Intrare la Direcția Silvică Timiș-5873/29.06.2020 -  înregistrată la Primăria Timişoara cu nr. RM2020-001410 din 02.07.2020, în vederea aprobării de consiliul local, a prețurilor de vânzare la populație pentru 58 mc. masă lemnoasă fasonată, din fondul forestier proprietate publică a Municipiului Timişoara, precum și a devizului anexat pentru exploatarea materialului lemnos;
Prin HG nr. 715/2017, cu modificările ulterioare, s-a aprobat Regulamentul de valorificare a masei lemnoase din fondul forestier proprietate publică. În conformitate cu acest regulament, pentru valorificarea masei lemnoase din pădurile aflate în proprietate publică sunt necesare următoarele:
- Stabilirea volumului de masă lemnoasă care se recoltează, conf. Art. 6 (1): „Volumul de masă lemnoasă care se recoltează anual din fondul forestier proprietate publică a unei unităţi administrativ-teritoriale se propune, în condiţiile legii, de ocolul silvic care administrează/asigură serviciile silvice, în baza prevederilor amenajamentelor silvice şi în condiţiile reglementate de art. 59 din Legea nr. 46/2008, republicată, cu modificările şi completările ulterioare, şi se aprobă prin hotărâre a consiliului local.”. 
- Stabilirea modului de valorificare: Art. 4(1):. - „Hotărârea privind modul de valorificare a masei lemnoase din fondul forestier proprietate publică a unei unităţi administrativ-teritoriale, ca «masă lemnoasă pe picior» sau ca «lemn fasonat» se ia în conformitate cu prevederile art. 6 alin.(2) de către consiliul local.”


	Având în vedere cele expuse mai sus, propunem:

Emiterea unei Hotărâri a Consiliului Local al Municipiului Timişoara care să aprobe Proiectului de hotărâre privind aprobarea  prețurilor de vânzare la populație pentru 58 mc. masă lemnoasă fasonată, din fondul forestier proprietate publică a Municipiului Timişoara, precum și a devizului anexat pentru exploatarea materialului lemons.


	Volum APV
	Sortimente APV
	Preț/mc
	Total valoare obținută

	58 mc
	7 mc lemn subțire
	180 lei
	9420 lei

	
	51 mc lemn de foc
	160 lei
	



	Nr.
crt.
	Partida
nr. și denumire
	UP
	ua
	Tratament
tăiere
	Volum
(mc)
	Preț de
referință
preț APV/mc

	Costuri de exploatare
	Valoare obținută din vânzarea M.L.
	Profit

	1
	614-
Vl. Radului
	02 Timișoara
	3A,4B,5C,6A,12,30A
	Igienă
	58
	65,61
	5394 lei
	9420 lei
	4026 lei

